b'\n_START_ARTICLE_\n\xc4\x8cinghaj (jezero)\n_START_SECTION_\nEkologija\n_START_PARAGRAPH_\nV jezeru prevladujejo krapovci, ki jih okoli\xc5\xa1ki prebivalci lovijo za hrano, \xc5\xa1e bolj pa je znano po bogatih pa\xc5\xa1nikih v okolici. Kr\xc4\x8denje v preteklem stoletju je imelo ob\xc4\x8duten negativen vpliv na okoli\xc5\xa1ko obmo\xc4\x8dje, z za\xc4\x8detki dezertifikacije in manj\xc5\xa1anjem stopnje biotske raznovrstnosti._NEWLINE_Poleg tega ima velik pomen kot kri\xc5\xbei\xc5\xa1\xc4\x8de ve\xc4\x8d selitvenih poti ptic, katere ga obi\xc5\xa1\xc4\x8dejo na postanku ali tu gnezdijo, med njimi tudi redke in za\xc5\xa1\xc4\x8ditene vrste. Znamenit je predvsem Pti\xc4\x8dji otok ob severozahodni obali, vpadljiv skalnat steber, kjer redno po\xc4\x8divajo \xc5\xa1tevilne ptice. Zaradi svoje lokacije jezero vzbuja skrb kot mo\xc5\xbeno \xc5\xbeari\xc5\xa1\xc4\x8de pti\xc4\x8dje gripe, virus bi se namre\xc4\x8d s tega kri\xc5\xbei\xc5\xa1\xc4\x8da lahko raz\xc5\xa1iril po ve\xc4\x8djem delu Evrazije.'